Lav et referat af nedenstående tekst:

Tekst:
- Vi kan og skal være glade for lodtrækningen, men større bør euforien heller ikke være. Sådan sammenfatter Club Brugge-anfører Timmy Simons på klubbens hjemmeside, da det stod klart, at belgierne møder AaB i Europa Leagues 1/16-finale. Det er tredje gang i turneringen, at holdet tørner sammen med et dansk. Tidligere på efteråret har holdet slået Brøndby ud i kvalifikationsrunden og hentet fire point mod FC København i gruppespillet. - Det er et møde med de forsvarende danske mestre. Det siger noget. Teoretisk set har AaB mere at byde på end Brøndby og FCK, vurderer Simons. Angriberen Tom de Sutter er optimist inden mødet med nordjyderne. - Lodtrækningen kunne være meget værre. Det er absolut en god modstander, men spiller vi op til vores bedste, må en plads i 1/8-finalen være en mulighed. De to kampe spilles 19. og 26. februar, og som useedet har AaB hjemmebane i den første kamp. Det ser belgiernes Lior Refaelov ikke nødvendigvis som en fordel for Club Brugge. - Jeg tør ikke sige, om det er en fordel, der kan mærkes. Starter man hjemme og får et godt udgangspunkt, giver det gode muligheder for et samlet godt resultat, siger Refaelov.

Referat:
Club Brugge har respekt for AaB, men gør sig forventninger om at kunne slå de danske mestre i Europa League.